ಬಾಲಘಾಟ್ ಶ್ರೇಣಿ

ಬಾಲಘಾಟ್ ಶ್ರೇಣಿಯು ಭಾರತದ ಮಹಾರಾಷ್ಟ್ರ ರಾಜ್ಯದಲ್ಲಿನ ಕಡಿಮೆ ಎತ್ತರದ ಪರ್ವತ ಶ್ರೇಣಿಯಾಗಿದೆ.  ಬಾಲಘಾಟ್ ಶ್ರೇಣಿಯು ಹರಿಶ್ಚಂದ್ರ ಶ್ರೇಣಿಯಲ್ಲಿ ಪಶ್ಚಿಮ ಘಟ್ಟಗಳಿಂದ ಆಗ್ನೇಯಕ್ಕೆ ಮಹಾರಾಷ್ಟ್ರ ಮತ್ತು ಕರ್ನಾಟಕ ರಾಜ್ಯಗಳ ಗಡಿಯವರೆಗೆ ಸಾಗುತ್ತದೆ. ಇದು ಸುಮಾರು ೩೨೦ ಕಿಲೋಮೀಟರ್‌ನಷ್ಟು ವಿಸ್ತಾರವಾಗಿದೆ. ಈ ಶ್ರೇಣಿಯು ಮಹಾರಾಷ್ಟ್ರದ ಅಹಮದ್‌ನಗರ, ಬೀಡ್, ಲಾತೂರ್, ಒಸ್ಮಾನಾಬಾದ್ ಮತ್ತು ಸೊಲ್ಲಾಪುರ ಜಿಲ್ಲೆಗಳ ಮೂಲಕ ಹಾದು ಹೋಗುತ್ತದೆ.

ಪರ್ವತ ಶ್ರೇಣಿಯು ಐದರಿಂದ ಒಂಬತ್ತು ಕಿಲೋಮೀಟರ್ ಅಗಲವನ್ನು ಹೊಂದಿದೆ. ಪಶ್ಚಿಮದ ಅಂಚಿನಲ್ಲಿರುವ ಬಾಲಘಾಟ್ ಬೆಟ್ಟಗಳು ೫೫೦-೮೨೫ ಮೀಟರ್‌ಗಳಷ್ಟು ಎತ್ತರವನ್ನು ಹೊಂದಿವೆ, ಇದು ಪೂರ್ವದ ಅಂಚಿಗಿಂತ ಹೆಚ್ಚು ಎತ್ತರದಲ್ಲಿದೆ. ಈ ಬೆಟ್ಟಗಳು ಸಮತಟ್ಟಾದ ಶಿಖರಗಳನ್ನು ಹೊಂದಿವೆ. ಈ ಶ್ರೇಣಿಯು ಉತ್ತರದಲ್ಲಿ ಗೋದಾವರಿ ನದಿ ಜಲಾನಯನ ಪ್ರದೇಶವನ್ನು ದಕ್ಷಿಣದಲ್ಲಿ ಭೀಮಾ ನದಿಯ ಜಲಾನಯನ ಪ್ರದೇಶದಿಂದ ಪ್ರತ್ಯೇಕಿಸುತ್ತದೆ.   

 ಉಲ್ಲೇಖಗಳು 

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ